b'\n_START_ARTICLE_\nIe\xc5\xa1kant palaimos\n_START_SECTION_\nTurinys\n_START_PARAGRAPH_\nD\xc5\xbeod\xc4\x97 Balaban, su pagyrimu baigusi kino re\xc5\xbeis\xc5\xabros mokslus, turi suk\xc5\xabrusi scenarij\xc5\xb3 savo filmui, ta\xc4\x8diau jai niekaip nepavyksta sudominti kino studij\xc5\xb3. Galiausiai sulaukusi teigiamo atsakymo d\xc4\x97l darbo redaktore D\xc5\xbeod\xc4\x97 supranta per klaid\xc4\x85 atsiliepusi \xc4\xaf pornografij\xc4\x85 kurian\xc4\x8dios studijos skelbim\xc4\x85, ta\xc4\x8diau tame \xc4\xaf\xc5\xbevelgia galimyb\xc4\x99 sukurti savo film\xc4\x85. Tapusi re\xc5\xbeisieriaus Dreiko, anks\xc4\x8diau taip pat k\xc5\xabrusio rimtus filmus, redaktore ir scenarijaus autore, ji surenka aktori\xc5\xb3, kurie sutinka dirbti veltui, komand\xc4\x85, ir ima naktimis filmuoti savo juost\xc4\x85 pornografijos studijos patalpose, kol vien\xc4\x85 nakt\xc4\xaf yra u\xc5\xbeklumpama. Aktoriai pab\xc4\x97ga, o D\xc5\xbeod\xc4\x97s darbdaviai sutinka leisti jai toliau kurti savo film\xc4\x85, nebemok\xc4\x97dami algos u\xc5\xbe tiesiogin\xc4\xaf darb\xc4\x85. Mergina savo filme pakvie\xc4\x8dia vaidinti pornografijos aktorius ir darbai atnaujinami. Jos santykiai su Dreiku tampa vis labiau romanti\xc5\xa1kesni, ta\xc4\x8diau, baigus kurti abu filmus ir tai \xc5\xa1ven\xc4\x8diant, netik\xc4\x97tai u\xc5\xbegri\xc5\xabna D\xc5\xbeod\xc4\x97s t\xc4\x97vai, \xc4\xafsitikin\xc4\x99, kad j\xc5\xb3 dukra dirba rimtoje kino kompanijoje...'